לפניי בקשת המבקשת לתיקון כתב תביעתה.
ביום 15.1.2015 הגישה המבקשת ששכרה מהמשיבה חנות הממוקמת בקניון כתב תביעה נגד המשיבה ומנהלה המשיב במסגרת ת"א 32519-01-15. זאת בגין הפסדים שנגרמו לה לטענתה בשל כך שבחנות ששכרה מערכת מיזוג האוויר לא פעלה.
עוד קודם לכן, ביום 18.3.2014, הגישה המשיבה תביעה כספית נגד המבקשת לתשלום דמי שכירות במסגרת ת"א 22087-03-14.
הדיון בשני התיקים אוחד לפניי. הצדדים הגישו את ראיותיהם והתקיימו שני מועדי הוכחות שהאחרון בהם ביום 27.11.2016.
לאחר הדיון האחרון נעתרתי ביום 1.12.2016 לבקשת המבקשת לצרף ראיות נוספות והוריתי לה להגישן בצירוף תצהיר. תצהיר כאמור הוגש ביום 15.12.2016. בהחלטתי קבעתי בנוסף כי המשיבה רשאית להגיש תצהיר בתגובה לכך בתוך 14 יום לאחר מכן. כן קבעתי כי בעל דין שיבקש לבצע חקירה יודיע על כך ובית המשפט יקיים דיון בהתאם.